ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ፡ ኣብ ትውልዲ ዓዲ በዓልቲ ቤቱ ሓወልቲ ቖይሙሉ 30 ነሓሰ 2019 ምንጪ ስእሊ, AFP መግለጺ ስእሊ, እቲ ካብ ዕንጸይቲ ዝተጽርበ ሓወልቲ ናይ በዓልቲ እንድኡ ሓወልቲ ምስ ቆመ ድሕሪ ሓደ ሰሙን እዩ ከም ግብረ መልሲ ክስራሕ ክኢሉ። ካብ ዕንጸይቲ ተጸሪቡ ዝተሰርሐ ምስሊ ፕረዚደንት ትራምፕ ዝተቐረጾ ኣብ ትውልዲ ዓዲ በዓልቲ ቤቱ፤ ኣብ ሃገረ ስሎቪንያ እዩ ቆይሙ ዘሎ። እቲ ሓወልቲ 8 ሜትሮ ዝኸውን ቁመት ዘለዎ ኾይኑ፡ ኣብ ናይ በዓልቲ ቤቱ ቁሸት ዝተሰርሕ እንትኸውን እቲ ፕረዚደንት ኢዱ ጨቢጡ ናብ ላዕሊ ዊጥ ኣቢሉ ይረአ። ነቲ ሓወልቲ ዝቐረጸ በዓል ሞያ በዓል-ጥበብ ቶማስ ስክሌግል፡ ንኤኤፍፒ ከምዝተዛረቦ፡ እቲ ስራሕ ኣብ 'ፖለቲካ ብሄራዊ ኣኽራሪነት' [ርካሽ ተፈታውነት] ከም ሓደ ቀዋሚ መዘራረቢ ክኸውን ስለዝደሊ እየ ሰሪሐዮ ኢሉ። ትራምፕ ዶባት ስደት ንምዕጻው ይሸባሸብ ፕሬዚደንት ትራምፕ 'ዓቃብ ሕጊ የብለይን' ኢሉ "ድሕሪ ካልአይ ኲናት ዓለም፡ ንመጀመርታ ግዘ እዩ ሎሚ እዚ ብሄራዊ ኣኸራሪነት ዝብሕት ዘሎ። ቀዳማይ ሚኒስትር እንግሊዝ ቦሪስ ጆንሰን ተመልከት፡ ትራምፐ ተመልከት ቀዳማይ ሚኒስትር ሃነጋሪ ተመልከት፤ እዛ ዓለም ናበይ እያ ተምርሕ ዘላ?" ይሓትት። ቀጺሉ ድማ ቶማስ ከምዚ ዝብል ርእይቶ ሂቡ። "ዲሞክራሲ ማለት እንታይ ማለት ከምዝኾነ ሰባት ዓይኖም ከፊቶም ቁሊሕ ክብሉ ክነገብር ኣላና"። ምንጪ ስእሊ, AFP መግለጺ ስእሊ, ካብ ዕንጸይቲ ተጸሪቡ ዝተስረሕ ሓወልቲ ትራምፕ እዚ ድማ ኣብታ ሃገር፡ ናይ ትራምፕ ባዓልቲ ቤት ሚላንያ፡ መንከሳ ተደጊፋ ዘርኢ ሓወልቲ ምስርሑ ስዒቡ እዩ ዝስራሕ ዘሎ። እቲ ሓወልቲ፡ ሚላንያ፡ ሰማያዊ ክዳን ተኸዲና ዘርኢ እንትኸውን፡ "ናብ መሸታ ቤት ትኸይድ'ምበር ቀዳመይቲ እመቤት ኣይትመስልን" ክብሉ ብዙሓት ኣባጭዮምላ እዮም። እዚ ንትራምፕ ክውክል ተባሂሉ ዝተቐርጸ ሰብ ድማ፡ ሙሉእ ሰማያዊ ሱፍ ገይሩ፡ ኣብ ጻዕዳ ሕብሪ ዝወዓለ ቀይሕ ካራባት ገይሩ እዩ ዝረአ። ትራምፕ፡ "አመሪካ መዓስከር ስደተኛታት ኣይትኸውንን'ያ" ትራምፕ፡ ኲናት እንተተወሊዑ ኢራን 'ክትድምሰሲ ኢኺ' ኢሉዋ ነቲ ኣብ ኒውዮርክ ዝርከብ ሓወልቲ ናጽነት ድማ ንክመስል ተፈቲኑ። ኣብቲ ውሽጢ እቲ ዕንጸይቲ ዝተቐብረ መብራህቲ፡ እቲ ምስሊ ካብ ሰኑይ ክሳብ ዓርቢ ፈቃርን ተፈታውን ገጽ፡ ኣብ ቀዳመ ሰንበት ድማ ጨምዳድ ገጽ ኮይኑ፡ ዝተፈላለየ ገጽታ ክህልዎ እዩ ተገይሩ። ርካሽ ተፈታውነትን ዝናን ዘማዕብሉ መራሕቲ፡ ከመይ ዘይተሓዝን ዘይጭበጥን ተቐያኣሪ ሰብእና ከምዘለዎም ንምርኣይ ደልዩ እዩ፤ ደራሲ እቲ ሓሳብ ከምኡ ክኸውን ዝገበሮ። ምንጪ ስእሊ, AFP መግለጺ ስእሊ, ነቲ ሓወልቲ ካብ ዕንጸይቲ ዝቐረጸ ተወላዲ ስሎቫንያ ኾይኑ በዓል-ጥበብ ቶማስ ስክሌግል ይበሃል። እንተኾነ ዝተፈላለዩ ተጻባእቲ ርእይቶታት እናዘነብሉ እዩ ዝርከብ። ንኣብነት፡ ጽባሕ ቀዳም ክምረቕ ነቲ ጽምብል ምስንዳእ ኣብ ዝግበረሉ እዋን፡ ሓደ ነባሪ ሓራሲት ትራክተሩ ሒዙ ናብቲ ቐጽሪ እቲ ሓወልቲ ጠጠው ዝበለሉ ክጽጋዕ ኤኤፍፒ ተዓዚቡ። ካልኦት ኣብ ማሕበራዊ ሚድያ ዝነጥፉ ሰባት ድማ 'ኪሳራ ዕንጸይቲ' ክብሉ ኣናኢሶምዎ። ክቐውም ከምዘይነበሮ ብምውቃስ። ኣብዚ ዓዲ በዓልቲ ገዛ ትራምፕ ዝኾነት ሃገረ ስሎቫንያ፡ ትራምፕ ኣብ 2016 ፕረዚደንት ኾይኑ ካብ ዝምረጽ ጀሚሩ ኣዘራረቢ እዩ። ነበርቲ እታ ዓዲ ሜላንያ፡ ከመ ብዝተፈላሌዩ ፋሽን ጫማታት፣ ኬክን በርገርን ብዝኣመሰሉ ነገራት እዮም ዝዝክሩዋ። ምንጪ ስእሊ, AFP መግለጺ ስእሊ, ሓወልቲ ሚላንያ ኣብ ስሎቭንያ ሕዚ ግን ብፍላይ ሓወልቲ እታ ቀዳመይቲ እመቤት ኣብታ ዓዲ ምስቆመ፡ እቲ አዘራረቢ ኮይኑ ዘሎ ኣብ ኣመሪካ ዝኣክል ዓዲ ናይቲ ፕረዚደንት በዓልቲ እንዳ ምዃና እዩ። ገሊኦም ክኾርዑላ እንከለዉ፡ ገሊኦም ድማ ይነቕፉዋ። እቲ ኣመለኻኽታ ዝተመቓቐለ እዩ። ኻታሪና ዝተብሃሉ ወዲ 66 ዓመት ነባሪ እታ ቑሰት፡ ንኤኤፍፒ ከምዚ ክብሉ ተዛሪቦም። "ሜላንያ ናይ ስሎቭንያ ጅግና እያ። ኣብ ኣመሪካ ኣብ ዝዓበየ ቦታ በጺሓ"። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
